stanford-oval/wikipedia huggingface dataset:
Steiermarkin Grand Prix 2020
Aika-ajot

Aika-ajojen ensimmäisestä osiosta lähtien ajettiin sateisissa olosuhteissa, ensimmäisen osion aloittaminen viivästyi ja kuljettajat ajoivat suuremmalla polttoainekuormalla saadakseen useamman peräkkäisen aikakierroksen. Kuljettajilla oli vaikeuksia pitää autonsa radalla ilman pyörähdyksiä ja muutamalla kuljettajalla oli teknisiä vikoja, kuten Haasin Romain Grosjeanilla (vesipumppu). Osion suurimman kolaritilanteen aiheutti Alfa Romeo Racingin Antonio Giovinazzi, joka pyörähti viimeisessä mutkassa, osui ratavalliin, keskeytti vaihdelaatikkovikaan ja aiheutti radalle punaiset liput. Punaisten lippujen vuoksi Pérez ei pystynyt parantamaan aikasuoritustaan ja hän karsiutui. Merkittävä onnistuja oli Williamsin George Russell, joka pääsi ensimmäistä kertaa F1-urallaan toiseen osioon.
Toisessa osiossa sade aluksi hellitti, jolloin Verstappen ja Mercedeksen Lewis Hamilton paransivat vuorotellen omia aikakierroksiaan märissä olosuhteissa. Ferrarilla oli vaikeuksia sateella, kun Sebastian Vettelin aika riitti juuri jatkoon, mutta Leclerc karsiutui ja sai myöhemmin tuomaristolta lähtöruuturangaistuksen AlphaTaurin Daniil Kvjatin estämisestä.
Sateen yltyessä kolmannessa osiossa kuljettajat ajoivat useita aikakierroksia olosuhteiden muutosten pelosta johtuen. Valtteri Bottas ei pystynyt haastamaan Hamiltonia, koska hänen jarrulevynsä lasittuivat sadeolosuhteissa, eikä hän saanut niistä johtuen riittävän tehokasta jarrutusta aikaiseksi. Paalupaikkataistelu käytiin Hamiltonin ja Verstappenin välillä. Hamilton ajoi paalupaikalle ennen Verstappenia ja kolmanneksi ajanutta McLarenin Carlos Sainzia.
Kilpailu

Kilpailun lähdössä osa kuljettajista otti aggressiivisemman asenteen, kun Sainz ajoi Verstappenin puolustusliikkeen vuoksi mutkan pitkäksi ja Ricciardo puolestaan hyökkäsi työntämällä itsensä AlphaTaurin Pierre Gaslyn ohitse. Ensimmäisen kierroksen merkittävin tilanne koettiin kuitenkin Ferrarin osalta, kun Leclerc yritti ohittaa tallikaveri Vettelin ylämäessä, mutta kolaroi tämän kanssa, aiheutti Vettelin keskeytyksen ja keskeytti itse muutamaa kierrosta myöhemmin kolarivaurioihin.
Turva-auton poistuttua radalta hyvässä aika-ajovauhdissa ollut Russell teki ajovirheen kuudennessa mutkassa puolustautuessaan Magnussenia vastaan ja ajautui soralle pudoten viimeisten joukkoon. Renault’n kuljettajien kilpailu muuttui tallikaverusten väliseksi taisteluksi, kun Esteban Ocon esteli paremmalla rengastaktiikalla ajanutta Ricciardoa, ja Ricciardon ohitus onnistui vasta muutamaa kierrosta myöhemmin.
Kärkijoukoissa Verstappen pyrki estämään Bottaksen ohituksen ajamalla aikaisemmin varikolle, mutta Bottas ohitti hänet muutamaa kierrosta ennen ruutulippua. Keskijoukoissa Renault, McLaren ja Racing Point kävivät omia kaksintaisteluitaan. Pérez onnistui ohittamaan Sainzin ja Ricciardon sekä haastamaan Red Bullin Albonia, kunnes osui Alboniin ja menetti etusiipensä. Kahdeksannella sijalla ajanut Norris aloitti oman hyökkäyksensä kilpailun lopussa nousten jopa Pérezin ohitse viimeisen kierroksen aikana viidenneksi. Nopeaa nousua edisti Lance Strollin ja Ricciardon välinen taistelu kuudennesta sijasta, minkä aikana Stroll yritti syöksyä Ricciardosta ohi, jolloin molemmat ajautuivat ulkoreunalle ja Norris ohitti heidät.
Hamilton voitti kilpailun ennen tallikaveri Bottasta ja kolmanneksi ajanutta Verstappenia. Kilpailun jälkeen Renault teki protestin Racing Pointista tuomaristolle liittyen tämän auton osien olevan muiden kuin sen itsensä valmistamia.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:18.188 | 1:17.825 | 1:19.273 | 1 |
| 2 | 33 |  Max Verstappen | Red Bull Racing-Honda | 1:18.297 | 1:17.938 | 1:20.489 | 2 |
| 3 | 55 |  Carlos Sainz | McLaren-Renault | 1:18.590 | 1:18.836 | 1:20.671 | 3 |
| 4 | 77 |  Valtteri Bottas | Mercedes | 1:18.791 | 1:18.657 | 1:20.701 | 4 |
| 5 | 31 |  Esteban Ocon | Renault | 1:19.687 | 1:18.764 | 1:20.922 | 5 |
| 6 | 4 |  Lando Norris | McLaren-Renault | 1:18.504 | 1:18.448 | 1:20.925 | 9 |
| 7 | 23 |  Alexander Albon | Red Bull Racing-Honda | 1:20.882 | 1:19.014 | 1:21.011 | 6 |
| 8 | 10 |  Pierre Gasly | AlphaTauri-Honda | 1:20.192 | 1:18.744 | 1:21.028 | 7 |
| 9 | 3 |  Daniel Ricciardo | Renault | 1:19.662 | 1:19.229 | 1:21.192 | 8 |
| 10 | 5 |  Sebastian Vettel | Ferrari | 1:20.243 | 1:19.545 | 1:21.651 | 10 |
| 11 | 16 |  Charles Leclerc | Ferrari | 1:20.871 | 1:19.628 |  | 14 |
| 12 | 63 |  George Russell | Williams-Mercedes | 1:20.382 | 1:19.636 |  | 11 |
| 13 | 18 |  Lance Stroll | Racing Point | 1:19.697 | 1:19.645 |  | 12 |
| 14 | 26 |  Daniil Kvjat | AlphaTauri-Honda | 1:19.824 | 1:19.717 |  | 13 |
| 15 | 20 |  Kevin Magnussen | Haas-Ferrari | 1:21.140 | 1:20.211 |  | 15 |
| 16 | 7 |  Kimi Räikkönen | Alfa Romeo Racing-Ferrari | 1:21.372 |  |  | 16 |
| 17 | 11 |  Sergio Pérez | Racing Point | 1:21.607 |  |  | 17 |
| 18 | 6 |  Nicholas Latifi | Williams-Mercedes | 1:21.759 |  |  | 18 |
| 19 | 99 |  Antonio Giovinazzi | Alfa Romeo Racing-Ferrari | 1:21.831 |  |  | 19 |
| 20 | 8 |  Romain Grosjean | Haas-Ferrari | Ei aikaa |  |  | Varikko |
107 % aika: 1.23,661
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 71 | 1:22.50,683 | 1 | 25 |
| 2. | 77 |  Valtteri Bottas | Mercedes | 71 | +13,719 | 4 | 18 |
| 3. | 33 |  Max Verstappen | Red Bull Racing-Honda | 71 | +33,698 | 2 | 15 |
| 4. | 23 |  Alexander Albon | Red Bull Racing-Honda | 71 | +44,400 | 6 | 12 |
| 5. | 4 |  Lando Norris | McLaren-Renault | 71 | +61,470 | 9 | 10 |
| 6. | 11 |  Sergio Pérez | Racing Point-BWT Mercedes | 71 | +62,387 | 17 | 8 |
| 7. | 18 |  Lance Stroll | Racing Point-BWT Mercedes | 71 | +62,453 | 12 | 6 |
| 8. | 3 |  Daniel Ricciardo | Renault | 71 | +62,591 | 8 | 4 |
| 9. | 55 |  Carlos Sainz | McLaren-Renault | 70 | +1 kierros | 3 | 2+1 |
| 10. | 26 |  Daniil Kvjat | AlphaTauri-Honda | 70 | +1 kierros | 13 | 1 |
| 11. | 7 |  Kimi Räikkönen | Alfa Romeo Racing-Ferrari | 70 | +1 kierros | 16 |  |
| 12. | 20 |  Kevin Magnussen | Haas-Ferrari | 70 | +1 kierros | 15 |  |
| 13. | 8 |  Romain Grosjean | Haas-Ferrari | 70 | +1 kierros | Varikko |  |
| 14. | 99 |  Antonio Giovinazzi | Alfa Romeo Racing-Ferrari | 70 | +1 kierros | 19 |  |
| 15. | 10 |  Pierre Gasly | AlphaTauri-Honda | 70 | +1 kierros | 7 |  |
| 16. | 63 |  George Russell | Williams-Mercedes | 69 | +2 kierrosta | 11 |  |
| 17. | 20 |  Nicholas Latifi | Williams-Mercedes | 69 | +2 kierrosta | 18 |  |
| Kesk. | 31 |  Esteban Ocon | Renault | 25 | Ylikuumeneminen | 5 |  |
| Kesk. | 16 |  Charles Leclerc | Ferrari | 4 | Kolarivaurio (Vettel) | 14 |  |
| Kesk. | 5 |  Sebastian Vettel | Ferrari | 1 | Kolarivaurio (Leclerc) | 10 |  |
Nopein kierros: Carlos Sainz (McLaren-Renault) 1.05,619 (kierroksella 68).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Carlos Sainzin uran ensimmäinen kilpailun nopein kierros.
Molemmat Ferrarit keskeyttivät ensimmäisen kerran sitten Singaporen Grand Prix’n 2017.
Palkinnot jaettiin kuljettajille liikkuvien robottipöytien avulla, jotta riskit koronaviruksen leviämiselle olisivat pienemmät.
Lewis Hamilton lähti kilpailuun paalupaikalta ja voitti kilpailun.
Pyhän Georgioksen katedraali (Náfplio)

| Pyhän Georgioksen katedraali Μητροπολιτικός Ναός Αγίου Γεωργίου |
| --- | --- |
 Náfplion Pyhän Georgioksen katedraali.
Sijainti:  Náfplio, Argolis, Peloponnesos, Kreikka
Koordinaatit:  37°33′55″N, 22°47′59″E
Kirkkokunta:  Kreikan ortodoksinen kirkko
Hiippakunta:  Argoliin hiippakunta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Georgioksen katedraali (kreik. Μητροπολιτικός Ναός Αγίου Γεωργίου, Mitropolitikós Naós Agíou Georgíou) on ortodoksinen kirkko Náfplion kaupungissa Kreikassa. Se on Kreikan kirkon Argoliin hiippakunnan katedraali eli piispanistuin. Katedraali on omistettu pyhälle suurmarttyyri Georgios Voittajalle (Pyhä Yrjö).
Kirkon kattomaalauksia.
Kirkko on rakennettu arviolta 1500-luvun alussa kaupungin ensimmäisen venetsialaisvallan aikana. Turkkilaisten vallattua kaupungin vuonna 1540 se muutettiin moskeijaksi. Rakennus palautettiin kirkoksi vuonna 1686 alkaneella toisella venetsialaiskaudella ja muutettiin moskeijaksi uudelleen toisella osmanikaudella. Kaupungin vapauttamisen vuonna 1822 jälkeen se muutettiin ortodoksiseksi kirkoksi. Kirkossa toimitettiin muun muassa monien Kreikan vapaussodassa kaatuneiden merkkihenkilöiden hautajaiset, mukaan lukien arkkipiispa Germanos (1824) sekä sotapäällikkö Dimítrios Ypsilántis (1832), joka on myös haudattu kirkkoon. Siellä pidettiin myös Ioánnis Kapodístriaksen hautajaiset vuonna 1831. Kirkosta tuli Náfplion katedraali vuonna 1834.
Kirkko on muodoltaan kupolilla varustettu basilika. Sen kellotorni ja nartheks lisättiin vuonna 1834. Kirkon seinä- ja kattomaalaukset on tehty läntisellä tyylillä. Viimeistä ehtoollista esittävä maalaus jäljittelee Leonardo da Vincin tunnettua maalausta.
Aiheesta muualla

Kuvia tai muita tiedostoja aiheesta Pyhän Georgioksen katedraali Wikimedia Commonsissa
Pudas (täsmennyssivu)

Pudas voi tarkoittaa seuraavia:
pudas, joesta haarautuva ja siihen uudelleen liittyvä uoma
Paikannimi

Puudožin piiri, hallintopiiri Karjalan tasavallassa
Pudas, Tornion kaupunginosa
Pudas, jokiuoman suvanto Sonkajärvellä Vuoksen vesistössä
Putaankylä, kylä Haukiputaalla
Pudas,  lakkautettu rautatieliikennepaikka Haukiputaan Putaankylässä Suomessa
Sukunimi

Albert Pudas (e. Putaansuu, 1899–1976), kanadansuomalainen jääkiekkoilija ja jääkiekkovalmentaja
Jonathan Pudas (s. 1993), ruotsalainen jääkiekkoilija
Rauli Pudas (s. 1954), suomalainen seiväshyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pudas”, voi hakea sivunnimihaulla, laajalla sivunnimihaulla tai tekstihaulla.
Pyhän Georgioksen kirkko (Korfu)

| Pyhän Georgioksen kirkko Ναός Αγίου Γεωργίου |
| --- | --- |
 Pyhän Georgioksen kirkko.
Sijainti:  Korfun kaupunki, Keski-Korfu ja Diapontiset saaret, Jooniansaaret, Kreikka
Koordinaatit:  39°37′22″N, 19°55′46″E
Kirkkokunta:  Kreikan kirkko
Hiippakunta:  Korfun, Páxoksen ja Diapontisten saarten hiippakunta
Rakentamisvuosi:  1840
Tyylisuunta:  uusklassinen, doorilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Georgioksen kirkko (kreik. Ναός Αγίου Γεωργίου, Naós Agíou Georgíou) on ortodoksinen kirkko Korfun kaupungin Vanhassa linnoituksessa Korfun saarella Kreikassa.
Pyhän Georgioksen kirkko sisältä.
Kirkko on rakennettu vuonna 1840. Se oli alun perin anglikaaninen kirkko ja tarkoitettu linnoituksessa palvelleille brittisotilaille saaren brittivallan (1814–1864) aikana. Kun Korfu liitettiin Kreikkaan vuonna 1865, kirkko muutettiin ortodoksiseksi kirkoksi.
Kirkko edustaa uusklassista arkkitehtuuria ja jäljittelee monin tavoin kreikkalaista temppeliä. Sen julkisivussa on kuusi doorilaista pylvästä, jotka tukevat arkkitraavia ja päätykolmiota. Malliltaan kirkko on basilika ja se on alun perin ollut jaettu sisältä pylväillä kolmeen laivaan. Kummallakin pitkällä seinällä on kaksi riviä ikkunoita. Kirkkoon mahtuu noin 4 000 henkeä.
Aiheesta muualla

Kuvia tai muita tiedostoja aiheesta Pyhän Georgioksen kirkko Wikimedia Commonsissa
Tanssii tähtien kanssa (5. tuotantokausi)

| Tanssii tähtien kanssa 5>  tuotantokausi |
| --- | --- |
 

 
Alkuperämaa:   Suomi
Esittäminen
Verkko:  MTV3
Ensimmäinen esitys:  2010-09-1919. syyskuuta 2010
Viimeinen esitys:  2010-12-055. joulukuuta 2010
Esitysten määrä:  12
Kaudet
 ← Edellinen 4. tuotantokausi Seuraava → 6. tuotantokausi
 Luettelo kilpailijoista
Tanssii tähtien kanssa -televisiosarjan viides tuotantokausi esitettiin MTV3-kanavalla syksyllä 2010. Ohjelma perustuu formaattiin Dancing with the Stars, jossa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Kyseessä oli ensimmäinen kerta, kun sarja esitettiin syksyllä.
Viidennen tuotantokauden ensimmäinen jakso esitettiin sunnuntaina 19. syyskuuta 2010. Jaksossa kerrattiin edellisen kauden tapahtumia ja esiteltiin tulevan kaudet parit. Ensimmäinen suora lähetys nähtiin 26. syyskuuta 2010 ja ensimmäinen pudotus viikkoa myöhemmin. Tuotantokauden finaali käytiin 28. marraskuuta 2010, ja kausi päättyi muistelujaksoon 5. joulukuuta 2010.
Viidennellä tuotantokaudella Marco Bjurström ei jatkanut enää juontajana, ja hänet korvasi Mikko Leppilampi. Edellisellä kaudella juontajaksi tullut Vappu Pimiä jatkoi naisjuontajana. Tuomaristossa jatkoivat Jukka Haapalainen, Jorma Uotinen ja Helena Ahti-Hallberg. Uutena maallikkotuomarina tällä kaudella nähtiin Jone Nikula.
Kilpailijat

| Julkisuuden henkilö | Ammatti | Tanssinopettaja | Sija |
| --- | --- | --- | --- |
| Anna Perho | toimittaja | Janne Talasma | 1. pudonnut 3. lokakuuta |
| Juha Veijonen | näyttelijä | Sanna Hirvaskari | 2. pudonnut 10. lokakuuta |
| Maria Jungner | tv-kuuluttaja, Espoon kaupunginvaltuutettu | Aleksi Seppänen | 3. pudonnut 17. lokakuuta |
| Satu Silvo | näyttelijä | Sami Helenius | 4. pudonnut 24. lokakuuta |
| Jethro Rostedt | toimitusjohtaja, kiinteistövälittäjä | Susa Matson | 5. pudonnut 31. lokakuuta |
| Nasima Razmyar | Vuoden pakolaisnainen 2010 | Jani Rasimus | 6. pudonnut 7. marraskuuta |
| Joona Puhakka | uimahyppääjä | Sanni Siurua | 7. pudonnut 14. marraskuuta |
| Jukka Rasila | näyttelijä | Saana Akiola | 3. sija 21. marraskuuta |
| Laura Voutilainen | laulaja | Marko Keränen | 2. sija 28. marraskuuta |
| Antti Tuisku | laulaja | Anna-Liisa Bergström | 1. sija 28. marraskuuta |
Lähetykset

| Jakso | Sisältö | Tanssit | Pudotettu pari | Pudotusuhassa | Paras pari | Katsojaluvut |
| --- | --- | --- | --- | --- | --- | --- |
| 1. | Muistelu-/esittelyjakso | – | – | – | – | 844 000 |
| 2. | Suora lähetys | Valssi Cha cha | – | – | – | 1 083 000 |
| 3. | Suora lähetys | Tango Jive | Anna & Janne | Joona & Sanni | Laura & Marko | 1 210 000 |
| 4. | Suora lähetys | Foxtrot Rumba | Juha & Sanna | Satu & Sami | Antti & Ansku | 1 183 000 |
| 5. | Suora lähetys | Quickstep Paso doble | Maria & Aleksi | Joona & Sanni | Antti & Ansku | 1 174 000 |
| 6. | Suora lähetys | Salsa | Satu & Sami | Joona & Sanni | Antti & Ansku | 1 223 000 |
| 7. | Suora lähetys | Valssi Cha cha | Jethro & Susa | Laura & Marko | Antti & Ansku | 1 308 000 |
| 8. | Suora lähetys | Tango Jive | Nasima & Jani | Joona & Sanni | Antti & Ansku | 1 266 000 |
| 9. | Suora lähetys | Foxtrot Rumba Wienin valssi | Joona & Sanni | Laura & Marko | Jukka & Saana | 1 187 000 |
| 10. | Semifinaali | Paso doble Quickstep Tango | Jukka & Saana | Laura & Marko | Antti & Ansku | 1 355 000 |
| 11. | Finaali | Valssi Cha cha Rumba Freestyle | Kilpailun voittivat Antti Tuisku & Anna-Liisa Bergström, jotka saivat yhteensä 78 prosenttia yleisöäänistä. Toiseksi sijoittuivat Laura Voutilainen & Marko Keränen. | Kilpailun voittivat Antti Tuisku & Anna-Liisa Bergström, jotka saivat yhteensä 78 prosenttia yleisöäänistä. Toiseksi sijoittuivat Laura Voutilainen & Marko Keränen. | Kilpailun voittivat Antti Tuisku & Anna-Liisa Bergström, jotka saivat yhteensä 78 prosenttia yleisöäänistä. Toiseksi sijoittuivat Laura Voutilainen & Marko Keränen. | 1 466 000 |
| 12. | Koostejakso | – | – | – | – | 451 000 |
Lähetykset > Huomioita

Paras pari -sarakkeessa on se pari, joka on sijoittunut parhaiten tuomaripisteiden ja yleisöäänten perusteella.
3. suora lähetys: Kyseisellä viikolla parien on tullut valita esityksensä musiikiksi elokuvamusiikkia.
5. suora lähetys: Ensimmäistä kertaa sarjan historiassa tanssitaan salsaa. Aiempina kausina kaikki parit ovat tanssineet tällä viikolla sambaa.
8. suora lähetys: Kaikki parit tanssivat lähetyksen aluksi yhteisen Wienin valssin. Kaikkien neljän tuomarin mielestä tanssista parhaiten suoriutuivat Jukka & Saana.
10. suora lähetys: Kauden finaalilähetystä seurasi keskimäärin 1 466 000 katsojaa. Yksittäinen katsojapiikki tehtiin lähetyksen lopussa, jolloin katsojia oli noin 1,8 miljoonaa. Finaalilähetystä seurasi kaikkiaan yli 60 prosenttia senhetkisistä televisionkatsojista.
Pistetaulukko

Taustavärit:
| Pari | Sijoitus | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- | --- |
| Antti & Ansku | 1. | 24 | 24 | 31 | 37 | 36 | 25 | 28 | 28 | 37 + 35 = 72 | 34 + 36 + 40 = 110 |
| Laura & Marko | 2. | 30 | 32 | 32 | 26 | 26 | 35 | 36 | 30 | 34 + 40 = 74 | 39 + 37 + 38 = 114 |
| Jukka & Saana | 3. | 25 | 31 | 26 | 31 | 33 | 32 | 28 | 38 | 30 + 30 = 60 |  |
| Joona & Sanni | 4. | 20 | 22 | 25 | 16 | 23 | 30 | 19 | 21 |  |  |
| Nasima & Jani | 5. | 25 | 22 | 21 | 30 | 32 | 26 | 23 |  |  |  |
| Jethro & Susa | 6. | 16 | 23 | 14 | 7 | 27 | 10 |  |  |  |  |
| Satu & Sami | 7. | 24 | 24 | 21 | 33 | 19 |  |  |  |  |  |
| Maria & Aleksi | 8. | 28 | 26 | 34 | 27 |  |  |  |  |  |  |
| Juha & Sanna | 9. | 12 | 20 | 13 |  |  |  |  |  |  |  |
| Anna & Janne | 10. | 10 | 14 |  |  |  |  |  |  |  |  |
Tanssitaulukko

| Pari | 1 | 2 | 3 | 4 | 5 | 6 | 7 | 8 | 9 | 9 | 10 | 10 | 10 |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Antti & Ansku | Cha cha | Tango | Rumba | Quickstep | Salsa | Valssi | Jive | Foxtrot | Paso doble | Quickstep | Rumba | Valssi | Freestyle |  |  |  |  |  |  |  |  |
| Laura & Marko | Cha cha | Tango | Rumba | Quickstep | Salsa | Valssi | Jive | Foxtrot | Paso doble | Tango | Cha cha | Valssi | Freestyle |  |  |  |  |  |  |  |  |
| Jukka & Saana | Cha cha | Tango | Rumba | Quickstep | Salsa | Valssi | Jive | Foxtrot | Paso doble | Quickstep |  |  |  |  |  |  |  |  |  |  |  |
| Joona & Sanni | Valssi | Jive | Foxtrot | Paso doble | Salsa | Cha cha | Tango | Rumba |  |  |  |  |  |  |  |  |  |  |  |  |  |
| Nasima & Jani | Cha cha | Tango | Rumba | Quickstep | Salsa | Valssi | Jive |  |  |  |  |  |  |  |  |  |  |  |  |  |  |
| Jethro & Susa | Valssi | Jive | Foxtrot | Paso doble | Salsa | Cha cha |  |  |  |  |  |  |  |  |  |  |  |  |  |  |  |
| Satu & Sami | Valssi | Jive | Foxtrot | Paso doble | Salsa |  |  |  |  |  |  |  |  |  |  |  |  |  |  |  |  |
| Maria & Aleksi | Valssi | Jive | Foxtrot | Paso doble |  |  |  |  |  |  |  |  |  |  |  |  |  |  |  |  |  |
| Juha & Sanna | Valssi | Jive | Foxtrot |  |  |  |  |  |  |  |  |  |  |  |  |  |  |  |  |  |  |
| Anna & Janne | Cha cha | Tango |  |  |  |  |  |  |  |  |  |  |  |  |  |  |  |  |  |  |  |
Kunkin parin paras tanssi on vihreällä taustalla.
Kunkin parin huonoin tanssi on punaisella taustalla.
Keskiarvot

| Sijoitus (keskiarvo) | Sijoitus kilpailussa | Pari | Yhteis- pisteet | Tanssitut tanssit | Pisteiden keskiarvo |
| --- | --- | --- | --- | --- | --- |
| 1 | 2 | Laura & Marko | 435 | 14 | 33,5 |
| 2 | 1 | Antti & Ansku | 415 | 14 | 31,9 |
| 3 | 3 | Jukka & Saana | 304 | 11 | 30,4 |
| 4 | 8 | Maria & Aleksi | 115 | 4 | 28,75 |
| 5 | 5 | Nasima & Jani | 179 | 7 | 25,6 |
| 6 | 7 | Satu & Sami | 121 | 5 | 24,2 |
| 7 | 4 | Joona & Sanni | 176 | 9 | 22,0 |
| 8 | 6 | Jethro & Susa | 97 | 6 | 16,2 |
| 9 | 9 | Juha & Sanna | 45 | 3 | 15,0 |
| 10 | 10 | Anna & Janne | 24 | 2 | 12,0 |
Juontajat ja tuomarit > Juontajat

Viides tuotantokausi oli ensimmäinen kausi, jonka miesjuontajana ei toiminut Marco Bjurström. Bjurström ilmoitti tuotantoyhtiölle 15. helmikuuta 2010 jättävänsä sarjan ja televisiokanava ilmoitti 16. helmikuuta 2010 Mikko Leppilammen olevan ohjelman uusi juontaja. Bjurström on kertonut poistumisensa syyksi sen, että hänet oli valittu päätuomariksi uuteen Dance-tanssiohjelmaan, jota esitettiin Nelosella syksyllä 2010.
Ohjelman kolmannella tuotantokaudella kilpaillut ja neljännellä tuotantokaudella juontajana toiminut Vappu Pimiä jatkoi ohjelman naisjuontajana. Pimiä juonsi myös ohjelmaan liittyvät talk show -lähetykset.
Juontajat ja tuomarit > Tuomarit

Ohjelman tuomaristo säilyi lähes identtisenä edelliseen tuotantokauteen verrattuna; ainoastaan Susanna Rahkamo ei jatkanut tuomarina. Jukka Haapalainen toimi tuomariston puheenjohtajana, muut jäsenet olivat keskeytyksettä tuomaroinut Jorma Uotinen, kahdella ensimmäisellä kaudella kilpaillut ja kolmannesta kaudesta eteenpäin tuomarina toiminut Helena Ahti-Hallberg sekä uutena jäsenenä ensimmäisellä kaudella ns. ”tähtioppilaana” kilpaillut Jone Nikula.
Vappu tähtien kanssa

Ohjelman sunnuntai-iltaisten suorien lähetysten lisäksi viidennellä kaudella nähtiin Vappu Pimiän juontama talk show Vappu tähtien kanssa. Talks show’ssa pureuduttiin suoran lähetyksen tapahtumiin, haastateltiin pudonnutta paria ja muita vieraita sekä näytettiin materiaalia parien harjoituksista ja kulissien takaa. Ensimmäinen Vappu tähtien kanssa -jakso esitettiin 30. syyskuuta 2010 ja viimeinen 2. joulukuuta 2010.
Aiheesta muualla

Sarjan kotisivut
Tanssii Tähtien Kanssa MTV Katsomo
Tanssii Tähtien Kanssa (Arkistoitu – Internet Archive) C More
Tanssii Tähtien Kanssa Instagram
Tanssii Tähtien Kanssa TikTok
Tanssii Tähtien Kanssa X
Tanssikupla MTV Katsomo
Tanssii tähtien kanssa
Príncipe-luokka (linjalaiva)

| Príncipe-luokka |
| --- | --- |

Tekniset tiedot
Pituus:  46,38 m (köli)
Leveys:  14,88 m
Syväys:  7,32 m
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puolikansi: 10 x 8 naulan tykkiä etukansi: 2 x pronssista 8 naulan tykkiä
Príncipe-luokka oli Espanjan laivaston kahden kaksikantisen 70-tykkisen linjalaivan muodostama alusluokka.
Suunnittelu

Luokan alukset tilattiin korvaamaan kaksi viimeistä Guarnizosta Juan Fernández de Islan valmistaman kahdeksan aluksen tilauksesta 1750-luvun alusta. Viimeinen Serio-luokkaan sisältynyt pari tilattiin 1753, mutta ne peruutettiin. Uuden 11. syyskuuta 1757 allekirjoitetun tilauksen vastaanottajana oli Juan Bautista de Donesteve y Lecuona. Edeltäneestä tilauksesta poiketen alusten suunnittelijana oli Ferrolista 31. elokuuta 1757 telakalle siirtynyt Richard Rooth, joka käytti suunnittelun lähtökohtana suunnittelemaansa Eolo-luokkaa. Edeltäneiden alusten tavoin Ferrol valvoi telakan toimintaa. Alukset eivät olleet tyydyttäviä, joten ne viettivät pääosan urastaan satamassa.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Príncipe (San Mateo) | Astillero Real, Guarnizo, Santander | 15. lokakuuta 1758 | 23. joulukuuta 1759 |  | myyty kaappariksi 24. heinäkuuta 1776 |
| Victorioso (Nuestra Señora de la Concepción) | Guarnizo | 20. lokakuuta 1758 | 1760 |  | reserviin 11. syyskuuta 1762 poistettu alusluettelosta syyskuussa 1770 myyty romutettavaksi 15. toukokuuta 1776 |